Tajga van de Nôordwestlikke Gebiedn

De tajga van de Nôordwestlikke Gebiedn, is 'n ekostreeke uut d' ekozôone Nearctis vôgnst de Weirld Nateur-Stichtienge (WWF). D' ippervlakte van d' ekostreeke besloa 34 576 341 êktoarn   Ecoregion NA0614 : Northwest Territories taiga (Global Species).. De busschn maakn dêel uut van 't bioom de boreoale busschn of de tajga van nôordlik Kanada. Vo de grôote ekoloogiesche rykdom is d' ekostreeke e dêel van de Global 200-streeke de "Kanadeesche boreoale busschn". 

Beschryvienge
De tajga van de Nôordwestlikke Gebiedn bedekt de nôordlikke vlakte van de Mackenzie-Rieviere, d' angrenznde gebiedn van de zuudlikke vlakte van dezeifste stroom toe an 't Grôot Beirn-Mêer en 't Grôot Sleev-Mêer. Hêel d' ekostreeke ligt in de Nôordwestlikke Gebiedn mêt uutzoendrienge van e dêeltje in 't ôostn van Joekon  Ecoregion NA0614 : Northwest Territories taiga (WWF).. De gemiddelde joartemprateure varjeert van -10 °C in 't nôordn toe -1 °C in 't zuudn van d' ekostreeke. De gemiddelde wientrtemprateure schommelt tusschn -26,5 °C in 't nôordn en -1 °C in 't zuudn.  De gemiddelde zoomrtemprateure ligt tusschn 6,5 °C en 14 °C. De joarliksche neerslag is tusschn 200 mm en 400 mm, mêt uutzoendrienge van 't zuudwestn woa da 500 mm hoald wordt. Die ekostreeke is te vienn by lêege liggiengn die feitlik de verlengiengie zyn van de Grote Lêegvlaktn van Nôord-Amerika. 't Reljif is in 't algemêen plat of e klêen bitje golvnd, mêt uutzoendrienge van sommigte plekkn, woa dat de topoografie boets is ofgesneen deur de woatrloopn.

Plantn-weirld
De dinnegezoajde busschn bestoan oafdzoaklik uut moagre misvormde zwarte sparrn (Picea mariana). De kreuplachtige berkn en wilgn vormn, mê Ledum decumbens, de struukloage binst da beirndruuvn (Arctostaphylos uva-ursi), cypr-grassn (Carex) en mossn de kruudloage uutmoakn. D' oogre liggiengn en de streekn mêer in 't zuudn, in 't algemêen beetr ofgewoatrd en mindr koed, êrbergn gemienglde busschn bestoand uut zwarte en witte sparre (Pinus glauca), gewroengn pynboom (Pinus contorta), moeraslorke (Larix laricina), berke en Ameriekoansche roatlpopliere (Populus tremuloides) en boalsm-popliere (Populus balsamea). De natte omgeeviengn bedekkn tusschn 25 % en 50 % van d' ekostreeke. 

Bedreigiengn en beschermienge
Apeupri 90 percent van 't leefgebied bluuft oengerept. 't Mêeste verlies is 't rezuultoat van verstôorienge roend klêene gemêenschappn, lynn deur de streeke woa datr oardbeeviengn gewist zyn, en uutboatienge van oolje en goaze in 't gebied van de Norman Wells. Klêenschoalige oetkappery in 't zuudn van d' ekostreeke is bizzig.

't Nasjonoal Park Nahanni in 't westn van de Nôordwestlikke Gebiedn êt 'n ippervlakte van 4 765 km2   Ecoregion NA0614 : Northwest Territories taiga  (WWF).  Ecoregion NA0614 : Northwest Territories taiga (Nationaleografic)..

Zied ook noa

Eksterne koppliengn
 Northwest Territories taiga (The Encyclopedia of Earth). 

Verwyziengn

Categorie:Geografie van Canada
Categorie:Boreoale busschn
Categorie:Ecologie